Mixail Vizgo
Mixail Sigizmundovich Vizgo (ruscha: Михаил Сигизмундович Вызго; 1902-yil 11-oktyabr, Kogon, Buxoro viloyati — 1980-yil 3-mart, Kiyev, Ukraina SSR) — gidrotexnik olim, OʻzSSRFA muxbir aʼzosi (1952), texnika fanlari doktori (1947), professor (1940), Oʻzbekistonda xizmat koʻrsatgan irrigator (1950). Oʻrta Osiyo paxtachilik irrigatsiya politexnika institutini tugatgan (1930). 1925-yildan Oʻrta Osiyo irrigatsiya ilmiy tadqiqot institutida, Toshkent irrigatsiya va qishloq xoʻjaligini mexanizatsiyalash muhandislari institutida muhandis, katta ilmiy xodim, rahbarlik lavozimida. 1963—1976-yillarda Ukraina gidrotexnika va melioratsiya ilmiy tadqiqot institutida ishladi. Ilmiy ishlari gidrotexnika inshootlarining quyi barelyeflarida yuvilishga qarshi kurash va bu hodisalar nazariyasiga bagʻishlangan. Bir qancha suv toʻgʻoni va GES qurilishida qatnashgan. Olim bo'ron sharoitida gidravlika inshootlari orqa qismida eroziyaning mumkin bo'lgan chuqurligini aniqlash uchun quyidagi hisoblash formulasini taklif qilgan: t = A K b e t a K a l p h a q H 0 {\displaystyle t=AK_{beta}K_{alpha}{\sqrt {q{\sqrt {H}}_{0}}}} .